Infoboks Erzurum BB - Sivasspor Süper Lig (20/09) YouBet 2,95 3,15 2,45

AGF bekræfter, at forsvarsspiller og anfører Pierre Kanstrup er blevet solgt til tyrkiske Erzurumspor.

AGF skal have ny anfører. Pierre Kanstrup stopper således i klubben og fortsætter karrieren i den tyrkiske klub Erzurumspor.

Det bekræfter AGF på sin hjemmeside.

- Pierre har fået en spændende mulighed i Tyrkiet, som vi ikke ville stå i vejen for, og i og med, at han har kontraktudløb til sommer, så er det en god løsning for begge parter, siger sportschef Peter Christiansen til klubbens hjemmeside.

- Pierre har været en god mand for os og en værdsat anfører for holdet, og vi har sat stor pris på hans tid i klubben og hans altid utrættelige indsats på banen og hans behagelige væsen udenfor.

- Vi glæder os på Kanstrups vegne over, at han nu får muligheden for et eventyr i udlandet og vi ønsker ham held og lykke i fremtiden, siger Peter Christiansen.

Erzurumspor ligger i bunden af den tyrkiske Super Lig.



KØB BILLETTER TIL AGF's KOMMENDE HJEMMEKAMPE HER!